Si Holden dai nin pagmangno asin pigkakauyaman ngani an  kinaban kan mga gurang. Saro sa mga paglaladawan ki Holden, iyo an pagsisitar nya sa mga ipokrisya sa saiyang kapalibutan. An sinisismong ini iyo an nagtaong rason tanganing magdistansya sa mga tawong muyang magkaigwa nin koneksyon saiya. Sarong karakter si Holden na pano nin mga kontradiksyon. Sa edad na 17, an saiyang langkaw nag-aabot na nin 62 1/2 (185 sentimetro), asin pigtutubuan naman sya nin mga uban - dawa pa ngani pig-aku nya man na paminsan garo daa sya 13 anyos sana kun maghiro-hiro. Pirmi man harababa an saiyang mga grado alagad marhay man an saiyang mga grado sa Ingles huli sa tibay nya sa pagsurat.